Nalika anyarêngi pasamuwan tingalan wiyosan dalêm dumugi yuswa 70 ing taun Jawi (dintên Rêbo Wage tanggal kaping 17 Rêjêb Dal 1855, utawi surya kaping 11 Pebruari 1925) wontên dhawuh dalêm Kangjêng Sri Mahaputri Nèdêrlan aparing pamuji ayu dhumatêng sarira dalêm sagarwa putra santana. Dhawuh punika lumantar kangjêng tuwan ingkang wicaksana guprênur jêndral, ingkang kawêdharakên wontên satêngahing pasamuwan dening ingkang jumênêng residhèn ing Surabaya.